Na temelju st. 4. čl. 13. Statuta Memorijalnog centra ''Faust Vrančić'' (Ur. broj: 293/2017) te čl. 35. i 36. Pravilnika o zaštiti osobnih podataka Memorijalnog centra ''Faust Vrančić'', ravnateljica donosi sljedeću

**ODLUKU O VIDEONADZORU**

**Članak 1.**

Videonadzor će se vršiti na lokaciji objekta Memorijalnog centra ''Faust Vrančić'', Ulica I 1 a, Prvić Luka.

Kamere videonadzora nalaze se na sljedećim lokacijama:

- jedna ispred ulaznih vrata Centra

- jedna lijevo od biste Fausta Vrančića

- jedna lijevo od vrata poslovnog prostora namijenjenog prodaji brodskih karata

- jedna na južnoj kuli vanjske makete Željeznog mosta

- jedna na lijevom nosaču vanjske makete Homo volansa

- jedna na sjeverozapadnom zidu zgrade ugostiteljskog objekta u sklopu Centra

- jedna u predvorju Centra

- jedna u hodniku pred ulazom u WC

- šest u prostoru u kojem je izložen stalni postav Centra

- jedna u uredu

**Članak 2.**

Obrada osobnih podataka putem videonadzora može se provoditi samo u svrhu koja je nužna ili opravdana za zaštitu osoba ili imovine, ako ne prevladavaju interesi ispitanika koji su u suprotnosti s obradom podataka putem videonadzora.

Videonadzorom mogu biti obuhvaćene prostorije, dijelovi prostorija i vanjska površina objekta čiji je nadzor nužan radi postizanja gore navedene svrhe.

**Članak 3.**

Obavijest o videonadzoru vidljiva je u trenutku ulaska u perimetar snimanja. Sustav videonadzora zaštićen je od pristupa neovlaštenih osoba i ne provodi se ni u kakve druge svrhe osim i isključivo u svrhu koja je nužna i opravdana za zaštitu osoba i imovine.

**Članak 4.**

Ova Odluka stupa na snagu danom donošenja te se objavljuje na službenim web stranicama Centra.

Ur. broj: 16/2020

U Prvić Luci, 13. siječnja 2020. godine

Ivana Skočić, dipl. tur. kom.

ravnateljica

MC Faust Vrančić